དེར་གློག་བརྙན་རང་དུ།ཨ་ཕ་གང་དེས་རང་གི་བུ་མོ་གཅེན་གཅུང་གཉིས་ཀྱིས།ཁྱིམ་མཚེས་ཀྱི་བུ་ཕོ་ཕུ་ནུ་གཉིས་ལ་ཡ་ལན་སྤྲད་དེ།ཕ་རོལ་དེ་གཉིས་བག་འཁུམ་ངོ་བསྣར་ལ་བཏང་བ་ཤེས་རྗེས།རང་གི་བུ་མོ་གཉིས་ལ་ཁ་འཛིང་ངོ་སྡིགས་མ་བྱས་པར།སྐབས་ཐོག་གི་ཡ་ལན་སྤྲོད་སྟངས་རེ་རེ་དྲིས་ན།བུ་མོ་གཅེན་གཅུང་གཉིས་ཀྱིས་ཧ་ཅང་བྱང་ཆ་ལྡན་པའི་སྒོ་ནས་ཕ་ཡབ་ལ་རེ་རེ་བཞིན་ངོ་སྤྲོད་པར།ཁོང་གི་སེམས་ཁོངས་ཀྱི་རེ་སྨོན་ལ་ཡང་བསྐྱར་མེ་ཁ་གསོས།དེར་སྦེ་ག་འགྲན་པ་ནི་བུ་ཕོ་ཁོ་ནའི་དོན་དག་ཅིག་མ་ཡིན་པའི་ངེས་ཤེས་རྙེད་ལ།དེ་ནི་རྒྱུད་པ་དང་འབྲེལ་བར་ངོས་ཟིན་ཐོབ།ལྷག་ཏུ།བུ་མོས་ཀྱང་རང་གི་རྒྱུད་འཛིན་བྱ་ཆོག་པར་ཡིད་ཆེས་རྙེད།དེ་ལྟར་དགའ་བ་སྟོང་གིས་ཡིད་སེམས་བརྟས།སེམས་རྩ་དྲོ།ཞེ་རྩ་འབར།བློ་རྩ་རྒྱས།དེར་འདི་དག་ཐམས་ཅད་ཀྱི་རྩ་བ་ནི།བུ་མོ་གཅེན་གཅུང་གཉིས་ཀྱི་ལྷན་སྐྱེས་རྙེད་པས་རེད།དེ་ནི་ད་གཟོད་མི་སྒེར་བ་ཡིན་པའི་དམ་རྟགས་རེད་ལ།མི་སོ་སོ་ལ་རང་རང་གི་འཇོན་ཐང་ཡོད་པ་དང་།ནུས་རྩལ་བདོག་པ།ཁྱད་ཆོས་ལྡན་པའི་གཞི་འཛིན་ཡིན་ན་འགྲིགདེ་ནི་ད་གཟོད་གཅེས་ལོ་དག་ལ་རང་རྟོན་འཁྲུངས་པའི་གཞི་མ་ཡིན་ན་འགྲིགརང་རྟོན་དེ་ཡང་ལྷན་སྐྱེས་རྙེད་པའི་སྟེང་གི་སྤྲོ་སྣང་འཕྱུར་བྱེད་ཀྱི་འབྱུང་ཁུངས་ཡིན་ན་འགྲིག